rejauldu/bengali-wikipedia huggingface dataset:
২০১৮ সালে এলজিবিটি আন্দোলনের ইতিহাসে গুরুত্বপূর্ণ ঘটনাসমূহ নিচে উদ্ধৃত হলো  ঘটনাক্রম  জানুয়ারী  ১০ - সান জোসে/কোস্টারিকা: লাতিন আমেরিকার মানবাধিকার বিষয়ক আন্তর্জাতিক আদালত ফরমান জারী করে বলে, লাতিন আমেরিকার দেশগুলোর সরকারকে সমলিঙ্গে বিবাহ বৈধ করতে হবে। আদালতের এই সিদ্ধান্ত বার্বাডোস, বলিভিয়া, চিলি, কোস্টারিকা, ডোমিনিকান প্রজাতন্ত্র, ইকুয়েডর, এল সালভাডোর, গুয়েতমালা, হাইতি, হণ্ডুরাস, মেক্সিকো, নিকারাগুয়া, পানামা, প্যারাগুয়ে, পেরু এবং সুরিনামে আইনের জন্য গুরুত্বপূর্ণ   ফেব্রুয়ারি   ১ - জার্সি দ্বীপে সমলিঙ্গে বিবাহ বৈধকরণ করা হয়।   এপ্রিল   ১২ - ট্রিনিদাদ ও টোবাগোর উচ্চ আদালত সমলিঙ্গে যৌনাচারণকে অপরাধ বহির্ভুত বলে রায় দেয়।   তথ্যসূত্র  বহিঃসংযোগ  2018
অস্তোন রুস্তম অগলি উরুনভ (; জন্ম: ১৯ ডিসেম্বর ২০০০; অস্তোন উরুনভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে ইরানী ক্লাব পেরসেপুলিস এবং উজবেকিস্তান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৮ সালে, উরুনভ উজবেকিস্তান অনূর্ধ্ব-২৩ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় এক বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০১৯ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ২৮ ম্যাচে ৭টি গোল করেছেন।   প্রারম্ভিক জীবন  অস্তোন রুস্তম অগলি উরুনভ ২০০০ সালের ১৯শে ডিসেম্বর তারিখে উজবেকিস্তানের নাভোইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  উরুনভ উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০১৮ সালের ২৮শে জুন তারিখে তিনি ওমান অনূর্ধ্ব-২৩ দলের বিরুদ্ধে ম্যাচে উজবেকিস্তান অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3055955 উরুনভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল উজবেকিস্তান  ২০১৯  ৩  ০ ২০২১  ১  ০ ২০২২  ৪  ২ ২০২৩  ১২  ৩ ২০২৪  ৮  ২ সর্বমোট  ২৮  ৭   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:পেরসেপুলিস ফুটবল ক্লাবের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পাখতাকোর ফুটবল ক্লাবের খেলোয়াড় বিষয়শ্রেণী:ফুটবল ক্লাব নাভবাহোর নামাঙ্গানের খেলোয়াড় বিষয়শ্রেণী:ফুটবল ক্লাব উফার খেলোয়াড় বিষয়শ্রেণী:ফুটবল ক্লাব স্পার্তাক মস্কোর খেলোয়াড় বিষয়শ্রেণী:ফুটবল ক্লাব স্পার্তাক-২ মস্কোর খেলোয়াড় বিষয়শ্রেণী:ফুটবল ক্লাব উরাল ইয়েকাতেরিনবুর্গের খেলোয়াড় বিষয়শ্রেণী:রাশিয়ায় প্রবাসী ফুটবলার
২০১২ ফেডারেশন কাপ ফেডারেশন কাপের ২৫তম আসর। টুর্নামেন্ট শুরু হয় ৫ অক্টোবর এবং শেষ হয় ২২ অক্টোবর বঙ্গবন্ধু জাতীয় স্টেডিয়ামে ফাইনালের মাধ্যমে।  ১৫টি দল চারটি গ্রুপে ভাগ হয়ে গ্রুপ পর্বে অংশগ্রহণ করে, এরমধ্যে ৩টি গ্রুপে ৪টি দল ও একটি গ্রুপে ৩টি দল ছিল। প্রতিটি গ্রুপে শীর্ষ ২টি দল কোয়াটার ফাইনালে উর্ত্তীর্ণ হয়।  ফাইনালে শেখ জামাল ধানমন্ডি ক্লাবকে অতিরিক্ত সময়ে ১-২ গোলে হারিয়ে শেখ রাসেল ক্রীড়া চক্র প্রথমবারের মত শিরোপা লাভ করে। গ্রুপ পর্ব গ্রুপ এ  গ্রুপ বি  গ্রুপ সি  গ্রুপ ডি  কোয়াটার ফাইনাল  |}  সেমি-ফাইনাল  |}  ফাইনাল  |}  বিষয়শ্রেণী:ফেডারেশন কাপ (বাংলাদেশ) বিষয়শ্রেণী:২০১২-এ বাংলাদেশী ক্রীড়া বিষয়শ্রেণী:২০১২-এ বাংলাদেশী ফুটবল
__TOC__  ১২ মে ২০২৫  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  বড়উঠান ক্রীড়া সংস্থা ফুটবল-একাডেমি অপসারণের পরে নতুন ব্যবহারকারী অ্যাকাউন্ট তৈরি করে, বড়উঠান ক্রীড়া সংস্থা ফুটবল একাডেমি পাতা তৈরি। Desher Maati (আলাপ) ১২:৫৪, ১২ মে ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  প্রমাণিত সক। বাধা দেওয়া হলো। রিয়াজ (আলাপ) ১৪:১৪, ১৪ মে ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৫
পেরম্বুর দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়।  নামকরণ তামিল ভাষায় পিরম্বু (பிரம்பு) অর্থ বাঁশ এবং ঊর (ஊர்) অর্থ অঞ্চল। ভারতে ব্রিটিশ শাসনের পূর্বে হুজুর গার্ডেন এরিয়ার চারধারে ছিল বাঁশ বন, বসতি স্থাপনের পর এটি পেরম্বুরে পরিণত হয়, হুজুর গার্ডেন এরিয়া বর্তমানে সিম্পসন্স প্রাইভেট লিমিটেড‌। ১৭৪২ খ্রিস্টাব্দে চেন্নাই শহরের অন্তর্ভুক্ত হয়।   অবস্থান  পেরম্বুরের অবস্থান সমুদ্রপৃষ্ঠ থেকে ১০ মিটার উঁচুতে। এর উত্তর দিকে মাধবরম, উত্তর-পূর্ব দিকে কোদুঙ্গাইয়ুর, পূর্ব দিকে ব্যাসরপাড়ি, দক্ষিণ-পূর্ব দিকে পট্টালম ও পুলিয়ান্তোপ, দক্ষিণ দিকে পুরসাইবক্কম, দক্ষিণ পশ্চিম দিকে অয়নাবরম, পশ্চিম দিকে জওহরনগর, উত্তর-পশ্চিম দিকে তিরু ভি কল্যাণসুন্দরম নগর অবস্থিত।   সড়ক  গুরুত্বপূর্ণ সংযোগকারী সড়কগুলি হল পেপার মিলস রোড, পেরম্বুর হাইরোড, মাধবরম হাইরোড, প্যাটেল রোড, ভারতী রোড, সিরুভেলুর হাই রোড, বন্দর গার্ডেন স্ট্রীট এবং অন্যান্য। এছাড়াও স্কাউট আন্দোলনের অন্যতম নেতা রবার্ট ব্যাডেন পাওয়েলের নামে এখানে একটি রাস্তায় রয়েছে।   পরিবহন   সড়ক পরিবহন  লোকালয়টি থেকে চেন্নাই এমটিসি বাস পরিষেবার মাধ্যমে শহরের বিভিন্ন অঞ্চলে সহজেই যাওয়া যায়। এখানে ৩৪ কোটি ভারতীয় মুদ্রা ব্যয় করে স্টেশন সংযোগকারী মুরসোলি মারন উড়ালপুল নির্মাণ করার পরিকল্পনা রয়েছে।   রেলওয়ে স্টেশন   পেরম্বুর একটি গুরুত্বপূর্ণ রেলশহর, এখানে অবস্থিত ইন্টিগ্রাল কোচ ফাক্টরিতে প্রস্তুত করা হয় বন্দে ভারত এক্সপ্রেসের কোচ। এছাড়া এখানে রয়েছে চেন্নাই রেল মিউজিয়াম। পেরম্বুর রেলওয়ে স্টেশন দূরপাল্লার ট্রেন গুলিকে নিয়ন্ত্রণ করাই চেন্নাই সেন্ট্রাল রেলওয়ে স্টেশনের ভার কিছুটা লাঘব হয়। এটি রায়পুরম রেলওয়ে স্টেশনের পর ১৮৫০ এর দশকে চালু হওয়া চেন্নাই শহরের অন্যতম পুরাতন রেলওয়ে স্টেশন।  এটি চেন্নাই এর অন্যতম পুরানো ইংরেজ বসতিগুলির একটি। এটি চেন্নাইয়ের বৃহত্তম অ্যাংলো ইন্ডিয়ানদের বাসস্থান। ইন্টিগ্রাল কোচ ফ্যাক্টরি বা আইসিএফ কারখানা তৈরি সময়কাল থেকেই ব্রিটিশরা অধিকহারে বসবাস করা শুরু করে। চেন্নাইয়ের পেরম্বুর ব্যতীত আইসিএফের আরেকটি উপশাখা রয়েছে কলকাতায়। ভারতীয় রেলের দক্ষিণ শাখার পরিষেবারত তিনটি রেলওয়ে ওয়ার্কশপের মধ্যে দুটি তথা ক্যারেজ ওয়ার্কস এবং লোকো ওয়ার্কস রয়েছে পেরম্বুরে।  লোকালয়ে রয়েছে তিনটি রেলওয়ে স্টেশন; পেরম্বুর, পেরম্বুর ক্যারেজ ওয়ার্কস ও পেরম্বুর লোকো ওয়ার্কস রেলওয়ে স্টেশন। যাত্রী সংখ্যার নিরিখে এটি চেন্নাই সেন্ট্রাল, চেন্নাই এগমোর, তাম্বরম মাম্বলমের পর চেন্নাইয়ের পঞ্চম বৃহত্তম রেলওয়ে স্টেশন।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ডুলিচাঁপা বৈজ্ঞানিক নাম: Magnolia pterocarpa  । এটি হচ্ছে Magnoliaceae পরিবারের  Magnolia গণের এক প্রকার উদ্ভিদ।  ভৌগোলিক অবস্থা ভারতে হিমালয় সংলগ্ন এলাকা, নেপাল, আসাম, বাংলাদেশের খাসিয়া পাহাড় সংলগ্ন সিলেটে ও চট্টগ্রামের পাহাড়ে এই গাছ প্রচুর জন্মে। বাংলাদেশের সমতল ভূমিতেও এই গাছ অল্প বিস্তর দেখা যায়।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২৫,   গড়ন এই গাছ ১০ থেকে ১৫ মিটার উঁচু হয়। এই গাছের ডালের বিপরীত দিকে অযুগ্ম পাতা থাকে। এটি চিরসবুজ , গোল মাথা, পত্রনিবিড় গাছ। পাতা বড় ২০ থেকে ৪০ সেমি লম্বা, গাঢ় সবুজ রঙের, বোঁটার দিক সরু। কাণ্ডের শীর্ষে একক ভাবে এর ফুল ফোটে।  ফুল ফুলের রঙ সাদা এবং সুগন্ধময়। ফুলের আকার বেশ বড়। ৫-৮ সেমি চওড়া , বোঁটা পুরু। এর বহির্বাস পাপড়িতে ঢাকা থাকা। ফুল যত বড় হয়, এর পাপড়ি গুলো খসে পড়ে। প্রস্ফুটিত ফুলে ৯টি পুরু এবং নরম পাপড়ি থাকে। এই ফুলে অনেক পুংকেশর থাকে। পুংকেশেরের অগ্রভাগ নীল বর্ণের হয়। বসন্ত ও গ্রীষ্মের শুরুতে এই গাছে ফুল ফোটে।  ফল এর ফল বেশ বড় হয়। ফলগুলো লম্বায় প্রায় ১৬ ইঞ্চি এবং পরিধিতে ৭-৮ ইঞ্চি হয়। এর বীজ পাকা কমলালেবুর মতো লালচে হয়। ফলে ১টি বা ২টি বীজ থাকে। বীজের রঙ কমলা, আকার ত্রিকোণাকার। কখনো কখনো বীজের আকার গোলাকারও হয়। বীজগুলোতে তেল থাকে। ফল ধরার সময় জুন মাস।  ভেষজ গুণ এই গাছের ছাল এবং বাকল বাত রোগ নিরাময়ের জন্য ব্যবহার করা হয়।  তথ্যসূত্র  বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:নেপালের উদ্ভিদ
কলিয়াবর লোকসভা কেন্দ্র উত্তর-পূর্ব ভারতের আসাম রাজ্যের ১৪টি লোকসভা আসনের মধ্যে অন্যতম।   বিধানসভা খণ্ডসমূহ  কলিয়াবর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:  গোলাঘাট,  দেরগাওঁ (তফসিলি জাতি),  বোকাখাত,  ধিঙ,  বটদ্ৰবা,  রূপহীহাট,  সামাগুরি,  কলিয়াবর,  সরুপাথার,  খুমটাই।   লোকসভার সদস্যবৃন্দ   ক্ৰম   বৰ্ষ  প্ৰাৰ্থী  দল  ১ ১৯৬৭  বেদব্ৰত বরুয়া  ভারতীয় জাতীয় কংগ্রেস ২  ১৯৭১  বেদব্ৰত বরুয়া   ভারতীয় জাতীয় কংগ্রেস ৩  ১৯৭৭  বেদব্ৰত বরুয়া   ভারতীয় জাতীয় কংগ্রেস ৪  ১৯৮০  বিষ্ণু প্ৰসাদ  ভারতীয় জাতীয় কংগ্রেস ৫  ১৯৮৪  ভদ্ৰেশ্বর তাঁতি  অসম গণ পরিষদ ৬   ১৯৯১  তরুণ গগৈ   ভারতীয় জাতীয় কংগ্রেস ৭  ১৯৯৬ কেশব মহন্ত  অসম গণ পরিষদ ৮  ১৯৯৮  তরুণ গগৈ   ভারতীয় জাতীয় কংগ্রেস ৯  ১৯৯৯  তরুণ গগৈ   ভারতীয় জাতীয় কংগ্রেস ১০  ২০০৪  দীপ গগৈ   ভারতীয় জাতীয় কংগ্রেস ১১  ২০০৪  দীপ গগৈ  ভারতীয় জাতীয় কংগ্রেস ১২  ২০১৪ গৌরব গগৈ   ভারতীয় জাতীয় কংগ্রেস   সাধারণ নির্বাচন ২০১৪    আরও দেখুন   নগাঁও জেলা  লোকসভা কেন্দ্রের তালিকা।   তথ্যসূত্র   বিষয়শ্রেণী:আসামের লোকসভা কেন্দ্র বিষয়শ্রেণী:নগাঁও জেলা
ওকেরা বেসকম (জন্ম: ২ ফেব্রুয়ারি ১৯৯৪) বারমুডিয়ান ক্রিকেটার। তিনি মালয়েশিয়ায় আইসিসি বিশ্ব ক্রিকেট লীগ চতুর্থ বিভাগ প্রতিযোগিতায় বারমুডার হয়ে ছয়টি ম্যাচ খেলেছিলেন।  আগস্ট ২০১৯ এ, ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার আঞ্চলিক ফাইনালের জন্য বারমুডার স্কোয়াডে নির্বাচিত হয়েছিল। ১৮ আগস্ট, ২০১৯-এআমেরিকার বিপরীতে বারমুডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক ঘটেছিল। ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য বারমুডার স্কোয়াডে সে ছিল। ৩ ডিসেম্বর ২০১৯ সালে ২০১৯ ওমান ক্রিকেট বিশ্বকাপ চ্যালেঞ্জ লীগ বি প্রতিযোগিতায় বারমুডার হয়ে হংকংয়ের বিপরীতে লিস্ট এ ক্রিকেট-এ তার অভিষেক হয়।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার বিষয়শ্রেণী:বার্মুডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
কেইচি আইচি (愛知 敬一, আইচি কেইচি; ২৫ জুলাই, ১৮৮০ - ২৩ জুন, ১৯২৩) একজন জাপানি পদার্থবিদ ছিলেন। তিনি তোহোকু ইম্পেরিয়াল বিশ্ববিদ্যালয়ের বিজ্ঞান কলেজে পদার্থবিদ্যা বিভাগের অধ্যাপক হিসেবে দায়িত্ব পালন করেন।    প্রারম্ভিক জীবন   আইচি ১৮৮০ সালে টোকিওতে জন্মগ্রহণ করেন।  টোকিও বিশ্ববিদ্যালয়ে তাত্ত্বিক পদার্থবিদ্যা অধ্যয়ন করেন। তিনি ১৯০৩ সালে স্নাতক হন। ১৯০৮ থেকে ১৯১১ সালের মধ্যে তিনি জার্মানিতে পড়াশোনা করেন এবং ১৯১২ সালে উপাচার্যের সুপারিশ নিয়ে তোহোকু ইম্পেরিয়াল বিশ্ববিদ্যালয়ে তার পিএইচডি ডিফেন্ড করেন।   কর্মজীবন   ১৯০৫ সালে কিয়োটোতে চলে যান যেখানে তিনি কিয়োটো বিশ্ববিদ্যালয়ের সহকারী অধ্যাপক হিসেবে নিযুক্ত হন। এর পরপরই, তিনি বিশ্ববিদ্যালয়ের তৎকালীন নবপ্রতিষ্ঠিত বিজ্ঞান কলেজে অধ্যাপকের পদ গ্রহণ করেন। ১৯২২ সালে, তিনি জাপানে আলবার্ট আইনস্টাইনের সফরের সময় একজন দোভাষী হিসেবে কাজ করেছিলেন।  থাম্ব|300x300পিক্সেল|বাম থেকে ডানে: কোতারো হোন্ডা, আলবার্ট আইনস্টাইন, কেইচি আইচি এবং শিরোতা কুসাকাবে, স্থান: তোহোকু ইম্পেরিয়াল বিশ্ববিদ্যালয়, ১৯২২   ব্যক্তিগত জীবন  আইচির এক পুত্র ছিল। তার নাম ছিল কিচি আইচি। তিনি পরপর পররাষ্ট্রমন্ত্রী এবং অর্থমন্ত্রী হিসেবে দায়িত্ব পালন করেছিলেন।   মৃত্যু  ১৯২৩ সালে খাদ্যে বিষক্রিয়ায় আইচি মারা যান।    তথ্যসূত্র   বিষয়শ্রেণী:১৮৮০-এ জন্ম বিষয়শ্রেণী:১৯২৩-এ মৃত্যু বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয় অনুষদ বিষয়শ্রেণী:২০শ শতাব্দীর জাপানি পদার্থবিজ্ঞানী
খান জাহান আলী জামে মসজিদ বাংলাদেশের যশোর জেলার অভয়নগর উপজেলায় অবস্থিত একটি প্রাচীন মসজিদ ও বাংলাদেশের একটি সংরক্ষিত পুরাকীর্তি।  এটি উপজেলা সদর থেকে দক্ষিণে ধুলগ্রাম নামক স্থানে ভৌরব নদীর পারে অবস্থিত। স্থানীয়ভাবে এটি শুভরাড়া মসজিদ নামেও পরিচিত।  ইতিহাস মসজিদটির দেয়ালে বা ভেতরে কোন শিলালিপি পাওয়া যায়নি। তবে প্রত্নতত্ত্ববিদগণ এর স্থাপত্য শৈলি দেখে অনুমান করেন এটি খান জাহানের আমলেই নির্মিত। স্থানীয় জনশ্রুতি অনুসারে খান জাহান আলী বাগেরহাট থেকে ১২ জন মুসলিম সাধক নিয়ে কসবা যাওয়ার সময় এ মসজিদটি নির্মাণ করেছিলেন। তবে অনেকেই মনে করেন, এটি খান জাহান কর্তৃক সরাসরি নির্মিত নয়। তার কোন অনুগত সাধকই এ মসজিদটি নির্মাণ করেন।  অবকাঠামো এক গম্বুজ বিশিষ্ঠ বর্গাকারে নির্মিত মসজিদটি বার্হিভাগ ও অভ্যন্তভাগের আয়তন যথাক্রমে ২৮-৬’’ ও ২৮-৬ এবং ৬’-১৯” ও ১৬’-১০”। মসজিদের দেয়ালের পুরুত্ব পাঁচ ফুট এর কাছাকাছি। মসজিদটির পশ্চিম পাশের দেয়াল ব্যতীত অন্য দেয়ালগুলোতে একটি করে প্রবেশপথ রয়েছে ও এর মেহরাবের সংখ্যা একটি। এছাড়াও ৪ কোণায় চারটি মিনার রয়েছে। বাংলাদেশের প্রত্নতত্ত্ব অধিদপ্তর মসজিদটি সংরক্ষণের পর সংস্কারের উদ্যোগ গ্রহণ করেছিল। বর্তমানে মসজিদটি প্রায় ধ্বংসাবস্থায় রয়েছে।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা   বাংলাদেশের মসজিদের তালিকা   খুলনা বিভাগের মসজিদের তালিকা   তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:যশোর জেলার মসজিদ বিষয়শ্রেণী:যশোর জেলার দর্শনীয় স্থান বিষয়শ্রেণী:যশোর জেলার প্রত্নতাত্ত্বিক স্থাপনা বিষয়শ্রেণী:খান জাহান আলীর নামাঙ্কিত স্মারক
This template creates a header to be used with succession boxes for people with notable achievements.   Usage   Without parameter   The template was designed to default to   if no parameter is given.  In the following table, the first column contains the header and the second column shows the template call used to create it.  | {{s-ach}}   With parameter   The format is {{s-ach|parameter}}, where parameter is replaced by one of the parameter names shown in the following table. The first column displays the header and the second column contains the parameter name.  | ach  | achievements  | aw  | awards  | rec  | records   Example   From the Anthony Hopkins article:  {{s-start}} {{s-ach|aw}} {{s-bef | before = [[Robin Williams]]}} {{s-ttl | title = Recipient of the [[Cecil B. DeMille Award]] | years = 2006}} {{s-aft | after = [[Warren Beatty]]}} {{s-end}}   See also   Documentation for creating succession boxes can be found at Template:S-start.  S-ach বিষয়শ্রেণী:মুদ্রণ বহির্ভূত
নবজীবন ঘোষ (আনুমানিক ১৯১৬ ― ২৩ সেপ্টেম্বর, ১৯৩৬) একজন স্বাধীনতা সংগ্রামী ও শহীদ।   বংশ পরিচয়  নবজীবন ঘোষের বাড়ি মেদিনীপুর। তার ডাক নাম ছিল শালিখ। পিতার নাম যামিনীজীবন ঘোষ। তার পরিবারের অনেকেই বিপ্লবী আন্দোলনে সক্রিয়ভাবে জড়িত ছিলেন। ভ্রাতা নির্মলজীবন ঘোষ অত্যাচারী জেলাশাসক বার্জকে হত্যা করেন, মেদিনীপুর সেন্ট্রাল জেলে তার ফাঁসি হয় ২৬ অক্টোবর, ১৯৩৪ খ্রিষ্টাব্দে। তার পরিবার সরকারি অত্যাচারে জর্জরিত হয়েছে। জ্যেষ্ঠ ভ্রাতা বিনয়জীবন ইতিহাসের অধ্যাপনা করতেন মেদিনীপুর কলেজে। তাকে অন্যায়ভাবে চাকরি থেকে বরখাস্ত করা হয় ১৯৩৩ সালে। অপর ভ্রাতা জ্যোতিজীবন ঘোষও কারান্তরালে ছিলেন।   গ্রেপ্তার ও মৃত্যু  নবজীবনকে, বিপ্লবী আন্দোলনের সাথে যুক্ত এই সন্দেহে প্রথমে মেদিনীপুর থেকে বহিষ্কার করা হয়। পরে গ্রেপ্তার করে বন্দী অবস্থায় অমানুষিক প্রহারের ফলে তার মৃত্যু ঘটে। এই মৃত্যুকে পুলিশ আত্মহত্যা বলে মিথ্যা প্রচার করে।   রবীন্দ্রনাথের প্রতিক্রিয়া  নবজীবন ঘোষের জেল হেফাজতে মৃত্যু ও মেদিনীপুর জেলা জুড়ে পুলিশি অত্যাচারের বিরুদ্ধে সরব হন রবীন্দ্রনাথ স্বয়ং। সেসময় রাজবন্দী হত্যা এবং মানবাধিকার লঙ্ঘনের বিরুদ্ধে ইন্ডিয়ান সিভিল লিবার্টিস ইউনিয়ন তদন্তের দাবী জানায়। এই সংগঠনের সভাপতি ছিলেন রবীন্দ্রনাথ ঠাকুর।   তথ্যসূত্র   বিষয়শ্রেণী:১৯১৬-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:কলকাতার বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
সাইমন কমিশন বা ইন্ডিয়ান স্ট্যাটু্টরি কমিশন রিপোর্ট বা ভারতীয় সাংবিধানিক কমিশন ছিল ব্রিটিশ পার্লামেন্টের সাতজন সদসবৃন্দের দ্বারা গঠিত কমিশন যারা ১৯২৭ সালে ভারতের সংবিধানিক পুনর্গঠন অধ্যয়ন করতে এসেছিলেন। ভারতে ভারতীয় সমস্যাবলি অনুসন্ধান করে শাসনতান্ত্রিক সংস্কার সম্পর্কে প্রতিবেদন পেশ করার জন্য এই কমিশন গঠন করা হয়েছিল (১৯২৭)। এই কমিশন ছিল সরকার ও বিরোধীদলীয় আটজন সংসদ সদস্য নিয়ে গঠিত একটি সংসদীয় কমিশন। সভাপতি স্যার জন সাইমনের নামানুসারে এ কমিশন সাইমন কমিশন নামেও পরিচিত।  কাজী নজরুল ইসলাম সাইমন কমিশনের রিপোর্ট নামে ব্যাঙ্গাত্মক একটি কবিতা লিখেন। ১৯২৮ সালের ৩০ অক্টোবর, লালা লাজপত রায় সাইমন কমিশনের বিরুদ্ধে অনুষ্ঠিত প্রদর্শনীতে অংশগ্রহণ করেন। সেখানে তিনি পুলিশের লাঠি চার্জে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধ্বংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সালের ১৭ নভেম্বর তাঁর মৃত্যু হয়।  ১৯১৯ খ্রিস্টাব্দে ব্রিটিশ সরকার যে সংস্কার আইন প্রবর্তন করেছিলেন তা উদ্দেশ্য পূরণে ব্যর্থ হয়। তারপর একের পর এক আন্দোলনে ভারতীয় রাজনীতি আবর্তিত হয়। অসহযোগ আন্দোলনের তীব্রতা এবং স্বরাজ্য দলের কর্মসূচি ব্রিটিশ সরকারকে যথেষ্ট ভাবিয়ে তুলেছিল । এই অবস্থায় ব্রিটিশ সরকার ভারতীয়দের দাবিদাওয়া ও অসন্তোষের মূল কারণগুলি অনুসন্ধানের জন্য একটি কমিশন গঠন করেন। ইংল্যান্ডের উদারনৈতিক নেতা ও প্রখ্যাত সংবিধানবিশেষজ্ঞ ও লেফটেন্যান্ট গভর্নর জেনারেল স্যার জন সাইমনের নেতৃত্বে এই কমিশন গঠিত হয়েছিল বলে এটি সাইমন কমিশন নামে পরিচিত । এই কমিশনের সাতজন সদস্যই শ্বেতাঙ্গ এবং ব্রিটিশ পার্লামেন্টের সদস্য ছিলেন । সাইমন কমিশনের বিশিষ্ট সদস্যরা হলেন লর্ড স্ট্র্যাথকোনা, ভাইকাউন্ট বার্নহ্যাম, কর্নেল স্টিফেন ওয়েলিস, লেনফক্স, মেজর এটলি ও এডওয়ার্ড ক্যারোগান। সাইমন কমিশন ভারতে আসেন ১৯২৭ খ্রিস্টাব্দে। তখন ভারতের গভর্নর জেনারেল ছিলেন লর্ড আর্উইন (১৯২৬-১৯৩১)। এই কমিশনকে হোয়াইট কমিশন বলা হয়, কারণ এখানে সমস্ত সদস্যরা সাদা চামড়ার মানুষ ছিলেন। কোনো ভারতীয় প্রতিনিধিকে এই কমিশনে সদস্য হিসেবে না নেওয়ায় ভারতীয়রা এটিকে বয়কট করেন।  তথ্যসূত্র  বিষয়শ্রেণী:১৯২৭-এ ভারত বিষয়শ্রেণী:১৯২৮-এ ভারত বিষয়শ্রেণী:ভারতের স্বাধীনতা আন্দোলন
thumbnail|বিশ্ব পরিযায়ী পাখি দিবসের ২০১৪ সালের পোস্টার  পরিযায়ী পাখির আবাসস্থলকে নিরাপদ রাখা ও পাখিদের বিচরণস্থল সংরক্ষণে উদ্যোগী হওয়ার আহ্বান জানিয়ে প্রতিবছর মে ও অক্টোবর মাসে দ্বিতীয় শনিবার বিশ্ব পরিযায়ী পাখি দিবস(World Migratory Bird Day)ইউনেস্কো ওয়েব পৃষ্ঠা পালিত হয়।   কেন এ দিবস  বর্তমান বিশ্বের জলবায়ুর ব্যাপক পরিবর্তনের ফলে পাখিদের আবাসস্থল ধ্বংস হয়ে যাচ্ছে। একারণে পরিযায়ী পাখিরা মারাত্মক খাদ্য সংকটের মধ্যে পড়েছে। এই অবস্থা দূরীকরণই এই দিবস পালনের উদ্দেশ্য। পরিযায়ী পাখিদের সম্পর্কে বিশ্বজুড়ে সচেতনতা বাড়াতে ২০০৬ সাল থেকে এই দিবস পালন শুরু করা হয়। ২০০৮ সালে এ দিবসের শ্লোগান ছিল "পরিযায়ী পাখি: জীব বৈচিত্রের দূত"।  পরিযায়ী পাখিদেরকে আগে অতিথি পাখি বলা হত। কিন্তু নিবিড় গবেষণায় দেখা গেছে যে এরা অতিথি নয়। বরং যে দেশে যায় সেখানে তারা ডিম পাড়ে এবং সেই ডিম ফুটিয়ে বাচ্চা বের হওয়া পর্যন্ত বাস করে। অর্থাৎ বৎসরের বেশ কয়েকমাস তারা ভিনদেশে বাস করে। বরং তারা নিজ দেশে বাস করে স্বল্প সময়ের জন্য।   তথ্যসূত্র    বহিঃসংযোগ   British Trust for Ornithology  বিষয়শ্রেণী:আন্তর্জাতিক উদ্‌যাপন বিষয়শ্রেণী:মে উদ্‌যাপন
জাতীয় আবৃত্তি পদক (পূর্বনাম: বঙ্গবন্ধু শেখ মুজিব জাতীয় আবৃত্তি পদক) প্রদানের জন্য অনুমোদন দিয়েছিলেন তৎকালীন প্রধানমন্ত্রী শেখ হাসিনা। প্রতি বছর ‘বঙ্গবন্ধু শেখ মুজিব জাতীয় আবৃত্তি পদক’ দিতে জন্য স্থায়ী আমানত হিসেবে বাংলাদেশ আবৃত্তি সমন্বয় পরিষদকে ২ কোটি টাকা অনুদান দিয়েছিলেন তৎকালীন প্রধানমন্ত্রী শেখ হাসিনা। নিয়মিত পদক প্রদানের জন্য বঙ্গবন্ধু মেমোরিয়াল ট্রাস্ট্র গঠন করা হয়েছিল, যার সভাপতি শেখ হাসিনা। ২০২৪ সালে আওয়ামী লীগ সরকার পতনের পর বঙ্গবন্ধুর এই নামে পুরস্কার দেওয়া বাতিল ঘোষণা করা হয়।   প্রবর্তনের ইতিহাস  ২০২০ সাল থেকে মুজিববর্ষ শুরু হওয়ায় ওই বছর থেকেই এই পদক প্রদান করে বাংলাদেশ আবৃত্তি সমন্বয় পরিষদ। পদকের অর্থমূল্য দুই লাখ টাকা।   পদক লাভের বিভিন্ন ধাপসমূহ  প্রতি বছর জাতির পিতার জন্মদিন ১৭ মার্চ অনুষ্ঠানের মাধ্যমে এই পুরস্কার প্রদান করা হবে। পদকের অর্থমূল্য দেবে সংস্কৃতি মন্ত্রণালয়।   পদক বিজয়ীদের নাম    ২০২০ -  গোলাম মুস্তাফা (মরণোত্তর)  ২০২১- আশরাফুল আলম   ২০২১- সৈয়দ হাসান ইমাম  ২০২২ -  ভাস্বর বন্দ্যোপাধ্যায়,   ২০২২ - জয়ন্ত চট্টোপাধ্যায়   ২০২২ -  কাজী মদিনা   বঙ্গবন্ধু আবৃত্তি স্মারক  আবৃত্তি শিল্পের বিকাশে অবদানের জন্য দেশের ৫০ জন আবৃত্তিকারকে ‘বঙ্গবন্ধু আবৃত্তি স্মারক’ প্রদান করা হয়।   ওয়াহিদুল হক (মরণোত্তর)  নাজিম মাহমুদ (মরণোত্তর)  কামাল লোহানী (মরণোত্তর)  নিখিল সেন (মরণোত্তর)  অধ্যাপক নরেন বিশ্বাস (মরণোত্তর)  কাজী আবু জাফর সিদ্দিকী (মরণোত্তর)  মৃনাল সরকার (মরণোত্তর)  হেমচন্দ্র ভট্টাচার্য (মরণোত্তর)  তারিক সালাহউদ্দীন মাহমুদ (মরণোত্তর)  খান জিয়াউল হক (মরণোত্তর)  রামেন্দু মজুমদার  আতাউর রহমান  ম. হামিদ  এস এম মহসিন (মরণোত্তর)  অধ্যাপক নিরঞ্জন অধিকারী  কাজী আরিফ (মরণোত্তর)  ইশরাত নিশাত (মরণোত্তর)  নাসির উদ্দীন ইউসুফ  অধ্যাপক মুহাম্মদ সামাদ  প্রজ্ঞা লাবনী  কেয়া চৌধুরী  পিযূষ বন্দ্যোপাধ্যায়  ড. আব্দুল মালেক  লিয়াকত আলী লাকী  গোলাম কুদ্দুছ  বিপ্লব বালা  রণজিত রক্ষিত (মরণোত্তর)  কামরুল হাসান মঞ্জু (মরণোত্তর)  নিমা রহমান  খালেদ খান (মরণোত্তর)  হারুন-অর রশিদ  সুবর্ণা মুস্তাফা  সাগর লোহানী  রূপা চক্রবর্তী  লায়লা আফরোজ  ডালিয়া আহমেদ  বেলায়েত হোসেন  ইস্তেকবাল হোসেন  মীর বরকত  গোলাম সারোয়ার  হাসান আরিফ  মোকাদ্দেস বাবুল  এনামুল হক বাবু  আজমল হোসেন লাবু  মোহাম্মদ কামাল  রফিকুল ইসলাম  রেজীনা ওয়ালী লীনা  ইকবাল খোরশেদ  ফয়জুল আলম পাপ্পু  কাজী মাহতাব সুমন  মাসুদুজ্জামান  মীর মাসরুর জামান রনি  রাশেদ হাসান  আজহারুল হক আজাদ  শিমুল মুস্তাফা  মাহিদুল ইসলাম  মো. আহকাম উল্লাহ্  আসাদুজ্জামান নূর  তথ্যসূত্র  বিষয়শ্রেণী:পদক বিষয়শ্রেণী:বাংলাদেশের পুরস্কার বিষয়শ্রেণী:আবৃত্তি
কলিন এডওয়ার্ড ব্রিড (৪ মে ১৯৪৭ - ৯ মে ২০২৪) একজন ব্রিটিশ লিবারেল ডেমোক্র্যাট রাজনীতিবিদ ছিলেন। তিনি ১৯৯৭ থেকে ২০১০ সালের সাধারণ নির্বাচনে দাঁড়ানো পর্যন্ত সাউথ ইস্ট কর্নওয়ালের সংসদ সদস্য (এমপি) ছিলেন। তিনি সংসদীয় দলের ট্রেজারি দলের সদস্যও ছিলেন।  ব্রিড একজন মেথডিস্ট ধর্মপ্রচারক ছিলেন এবং সমকামিতার মতো বিষয়ে রক্ষণশীলভাবে ভোট দিয়েছিলেন।The Public Whip - Colin Breed MP তিনি ১৯৬৮ সালে টরবেতে জ্যানেট কোর্টিয়রকে বিয়ে করেন এবং তাদের একটি ছেলে এবং একটি মেয়ে ছিল।  ব্রিড ৯ মে ২০২৪ তারিখে ৭৭ বছর বয়সে মারা যান।Colin Breed, Lib Dem MP for South East Cornwall who tried to heal divisions over hunting – obituary   তথ্যসূত্র   বহিঃসংযোগ    at ePolitix.com  News articles  Announcing retirement in October 2007  Easter Sunday shopping in April 2006  Ginsters Cornish pasties in March 2005  Saltash tunnel in June 2003  বিষয়শ্রেণী:উদার গণতন্ত্রী (যুক্তরাজ্য) এর কাউন্সিলর বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:২০২৪-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:কর্নওয়ালের কাউন্সিলর বিষয়শ্রেণী:২১শ শতাব্দীর ইংরেজ রাজনীতিবিদ বিষয়শ্রেণী:২০শ শতাব্দীর ইংরেজ রাজনীতিবিদ বিষয়শ্রেণী:টরকুয়ে বয়েজ গ্রামার স্কুলে শিক্ষিত ব্যক্তি
বিশ্বাসঘাতক () হল পরমাণু বোমা বানানোর ম্যানহাটান প্রজেক্টের উপরে ১৯৭৪ সালে লেখা নারায়ণ সান্যালের তথ্যভিত্তিক রোমাঞ্চকর উপন্যাস।Sanyal Narayan, 1974, 'Biswasghatak (Traitor)', Dey's Publishing, Calcutta 73, ISBN 81-7612-073-1   সারসংক্ষেপ  পরমানু বিজ্ঞানী ক্লজ ফুক্‌স দ্বিতীয় বিশ্বযুদ্ধের পরে সোভিয়েত ইউনিয়নের হাতে পরমাণু বোমা বানানোর সমস্ত প্রণালী মার্কিন রক্তচক্ষু উপেক্ষা করে পাচার করে দেন এবং আজ পর্যন্ত সব থেকে বড় রাষ্ট্রদ্রোহিতা আর্থিক কেলেঙ্কারি হিসাবে গণ্য করা হয়।Biswasghatak cover page   তথ্যসূত্র    বহি সংযোগ   Viswasghatak: The Traitor (Bengali)  flipkart.com. Retrieved 17 October 2012  বিষয়শ্রেণী:দ্বিতীয় বিশ্বযুদ্ধের উপন্যাস বিষয়শ্রেণী:বাংলা ভাষার ভারতীয় উপন্যাস